Πρωτάθλημα πετοσφαίρισης Α' εθνικής κατηγορίας ανδρών 1987-1988

Το πρωτάθλημα Ελλάδας βόλεϊ ανδρών 1987-1988, ήταν το εικοστό εθνικό πρωτάθλημα. Ο τίτλος του πρωταθλητή κρίθηκε την τελευταία αγωνιστική, όπου ο Ολυμπιακός υποδέχθηκε τον Παναθηναϊκό σε έναν άτυπο τελικό. Ο Παναθηναϊκός με νίκη με οποιοδήποτε σκορ θα κατακτούσε το πρωτάθλημα, καθώς θα είχε καλύτερη διαφορά στα σετ. Οι πράσινοι προηγήθηκαν με 0-2, όμως ο Ολυμπιακός κατέκτησε πανεύκολα τα επόμενα τρία σετ, επικράτησε με 3-2 (9-15, 13-15, 15-5, 15-1, 15-7) και κατέκτησε αήττητος το πρωτάθλημα. Ο Ολυμπιακός είχε επικρατήσει και στην έδρα του Παναθηναϊκού με 2-3 σετ (10-15, 9-15, 15-11, 15-6, 12-15).

Οι 4 πρώτες ομάδες (Ολυμπιακός, Παναθηναϊκός, Άρης, Ηρακλής) εξασφάλισαν τη συμμετοχή τους στο πρώτο πρωτάθλημα της Α1 για τη σαιζόν 1988-1989, ενώ οι ομάδες που κατέλαβαν τις θέσεις 5-10 συμμετείχαν μαζί με τις δύο πρωταθλήτριες της Β' Εθνικής, σε αγώνες μπαράζ, για τις 2 τελευταίες θέσεις στην Α1. Οι 2 ομάδες που εξασφάλισαν τη συμμετοχή τους στο 1ο πρωτάθλημα της Α1 ήταν ο ΠΑΟΚ και ο Παράδεισος Αμαρουσίου, ενώ οι υπόλοιπες 6 ομάδες συγκρότησαν το 1ο πρωτάθλημα της Α2.

Τελική βαθμολογία 

 Από τα Ελληνικά Ναυπηγεία αφαιρέθηκαν 3 βαθμοί, λόγω ενός μηδενισμού της εφηβικής ομάδας την προηγούμενη σαιζόν.

Μπαράζ 
Στα μπαράζ μετείχαν οκτώ ομάδες, οι έξι ομάδες της Α' Εθνικής που κατέλαβαν τις θέσεις 5-10 και οι δύο πρωταθλήτριες της Β' Εθνικής.

Όμιλος Πάτρας

Όμιλος Αθήνας

Πηγή 
Αρχείο Αθλητικής Ηχούς

Α εθνική κατηγορία πετοσφαίρισης ανδρών
Πετοσφαίριση το 1987
Πετοσφαίριση το 1988